Üldkohtu (teine koda) 24. oktoobri 2018. aasta otsus – Epsilon International vs. komisjon

(kohtuasi T‑477/16)

Vahekohtuklausel – Lepingud, mis on sõlmitud teadusuuringute, tehnoloogiaarenduse ja tutvustamistegevuse seitsmenda raamprogrammi raames (2007–2013) – Põhjendatud huvi – Rahastamiskõlblikud kulud – Maksmise peatamine – Tühistamisnõue – Otsus registreerida hageja varajase avastamise ja kõrvalejätmise süsteemis (EDES) – Vaidlustamatu akt – Vastuvõetamatus

1. Kohtumenetlus – Hagimenetluse algatusdokument – Nõuded – Muutmine menetluse käigus – Tingimus (Üldkohtu kodukord, artikli 76 punkt d ja artikli 84 lõige 2) (vt punktid 45, 46 ja 48)

2. Kohtumenetlus – Vahekohtuklausli alusel Üldkohtusse pöördumine – Lepingud, mis on sõlmitud teadusuuringute, tehnoloogiaarenduse ja tutvustamistegevuse eriprojekti raames – Komisjoni keeldumine lepingute täitmiseks toetusesaajale ettemakstud teatavate summade rahastamiskõlblikuks tunnistamisest – Ettemaksete tagastamise nõue – Hagi, mille toetusesaaja esitas komisjoni kirja peale, millega teatati võlateate väljastamise kavatsusest – Nõude lõpliku esitamise puudumine – Põhjendatud huvi puudumine – Hagi vastuvõetamatus (ELTL artikkel 272) (vt punktid 64, 65, 67 ja 70)

3. Euroopa Liidu eelarve – Liidu rahaline abi – Abi saaja kohustus täita abi andmise tingimusi – Kantud kulude tõendamine – Menetlus, mille komisjon algatas tehtud ettemaksete tagasinõudmiseks – Tõendamiskoormise jaotus (ELTL artiklid 272 ja 317) (vt punktid 78, 100 ja 103)

4. Riigisisene õigus – Viide liikmesriikide õigusele – Belgia ja Luksemburgi õigus – Võlaõigus – Lepingulise kahju hüvitamise õigus – Tingimused (vt punktid 135–137)

5. Tühistamishagi – Füüsilised või juriidilised isikud – Põhjendatud huvi – Tekkinud ja olemasoleva huvi tingimus – Hindamine hagi kohtusse saabumisel – Hagi, mis võib hagejale kasu tuua – Tõendamiskoormis (ELTL artikli 263 neljas lõik) (vt punktid 142–145)

6. Tühistamishagi – Füüsilised või juriidilised isikud – Põhjendatud huvi – Hagi, mis on esitatud otsuse peale registreerida hageja varajase avastamise ja kõrvalejätmise süsteemis (EDES) – Registreerimise tühistamine kohtumenetluse käigus – Mõju puudumine – Võimaliku kahju hüvitamise hagi alus – Põhjendatud huvi säilimine (ELTL artikli 263 neljas lõik; Euroopa Parlamendi ja nõukogu määrus nr 966/2012, artikli 108 lõige 4) (vt punktid 146–149)

7. Tühistamishagi – Vaidlustatavad aktid – Mõiste – Siduvate õiguslike tagajärgedega aktid – Administratsiooni poolt andmete töötlemine puhtalt sisekasutuse eesmärkidel – Vastuvõetavus – Tingimused (ELTL artikkel 263) (vt punktid 152 ja 153)

8. Tühistamishagi – Füüsilised või juriidilised isikud – Siduvate õiguslike tagajärgedega aktid – Hageja õiguslikku olukorda muutvad aktid – Registreerimine varajase avastamise ja kõrvalejätmise süsteemis (EDES) – Registreeritud üksuse hagi – Registreerimise välise mõju puudumine hageja õiguslikule olukorrale – Vastuvõetamatus (ELTL artikkel 263; Euroopa Parlamendi ja nõukogu määrus nr 966/2012, artikkel 66, artikli 106 lõige 1 ja artikli 108 lõige 4) (vt punktid 158–163)

Ese

Ühest küljest ELTL artikli 272 alusel esitatud nõue tunnistada esiteks, et toetuslepingute Briseide, i-SCOPE and Smart-Islands alusel komisjoni makstud summad on rahastamiskõlblikud, teiseks et komisjoni otsused peatada maksed seoses rahastamislepingutega i‑Locate, eENV-Plus, GeoSmartCity ja c‑Space on põhjendamatud ning kolmandaks et komisjoni õigusvastase tegevusega on hagejale kahju tekitatud, ning teisest küljest esiteks nõue tühistada ELTL artikli 263 alusel komisjoni 17. juuni 2016. aasta otsus Ares(2016) 2835215 registreerida Epsilon varajase avastamise ja kõrvalejätmise süsteemis (EDES), ning teiseks hüvitada ELTL artikli 268 alusel hagejale kahju, mis talle väidetavalt selle aktiga tekitati.

Resolutsioon

1. Jätta hagi rahuldamata.